text: [{"text_idx": "#000001", "text": "NSI\u0301 leikti seinnapartin 1-1 javnleik mo\u0301ti FC Su\u00f0uroy i\u0301 Va\u0301gi. Christian H\u00f8gni skjeyt okkara ma\u0301l ti\u0301\u00f0liga i\u0301 dystinum, me\u00f0an FCS javna\u00f0i vi\u00f0 beinlei\u00f0is fri\u0301sparki beint undan ha\u0301lvleik."}, {"text_idx": "#000002", "text": "Fitt av vi\u00f0haldsfo\u0301lki var fari\u00f0 su\u00f0ur um fj\u00f8r\u00f0 vi\u00f0 Regina Baltica. Og fleiri okkara kendu ta\u00f0 a\u0301 okkum, at i\u0301 dag fo\u0301r at bragda. Hetta ho\u0301ast FC Su\u00f0uroy so dyggiliga setti HB uppa\u0301 pla\u0301ss i\u0301 Gundadali her fyri."}, {"text_idx": "#000004", "text": "Dysturin byrja\u00f0i vi\u00f0 tolnum uppsp\u00e6li hja\u0301 NSI\u0301, me\u00f0an FC Su\u00f0uroy i\u0301 sto\u0301ran mun sp\u00e6ldu bo\u0301ltin skjo\u0301tt fram til Manuka og Jo\u0301n Krossla\u0301 Poulsen. NSI\u0301 hev\u00f0i meira av sp\u00e6linum fra\u0301 dystarbyrjan og eydna\u00f0ist ta\u00f0 eftir 10 minuttir at fa\u0301a hol a\u0301. Jann Ingi skjeyt u\u0301r 20 metrum, men rakti ikki r\u00e6ttliga bo\u0301ltin, i\u00f0 fo\u0301r u\u0301t til Kl\u00e6mint, i\u00f0 fra\u0301 baklinjuni leg\u00f0i hann fyri f\u00f8turnar a\u0301 Christian H\u00f8gna, i\u00f0 fekk try\u0301st bo\u0301ltin inn. 1-0 til NSI\u0301."}, {"text_idx": "#000005", "text": "NSI\u0301 sty\u0301rdi i\u0301 sto\u0301ran mun sp\u00e6linum i\u0301 fyrra ha\u0301lvleiki uttan at koma til teir heilt sto\u0301ru kjansirnar. FC Su\u00f0uroy fekk ikki r\u00e6ttiliga kontrasp\u00e6li\u00f0 at koyra."}, {"text_idx": "#000006", "text": "I\u0301 seinastu l\u00f8tuni av fyrsta ha\u0301lvleika f\u00e6r FC Su\u00f0uroy to\u0301 eitt fri\u0301spark beint uttanfyri brotsteigin i\u0301 teirra vinstru si\u0301\u00f0u. Mamuka skru\u0301va\u00f0i bo\u0301ltin uppum mu\u0301rin og upp i\u0301 horni\u00f0 \u2013 eitt sera vakurt fri\u0301sparksma\u0301l. Hetta var seinasta sparki\u00f0 i\u0301 fyrra ha\u0301lvleiki. Ta\u00f0 kendist hugtungt, at vit eftir sera sto\u0301ra yvirva\u0301g i\u0301 sp\u00e6li bert h\u00f8vdu javnleik i\u0301 ha\u0301lvleikinum."}, {"text_idx": "#000007", "text": "I\u0301 sto\u0301ran mun endurto\u0301k mynstri\u00f0 seg i\u0301 seinna ha\u0301lvleiki. NSI\u0301 sp\u00e6ldi toli\u00f0 og i\u0301 sto\u0301ran mun v\u00e6l, me\u00f0an FC Su\u00f0uroy to\u0301ktist n\u00f8kt vi\u00f0 st\u00f8\u00f0una."}, {"text_idx": "#000008", "text": "I\u0301 74. minutti fekk Kasper Schultz reytt kort fyri at fella Christian H\u00f8gna, og gav hetta okkum saman vi\u00f0 offensivum innskiftingum av Debes, Erland og A\u0301rna fyri Boga, Jens og Jann Inga eina \u00f8rgrynnu av kjansum seinastu l\u00f8tuna. A\u0301rni kom sera n\u00e6r vi\u00f0 at fa\u0301a bo\u0301ltin inn vi\u00f0 handaru stong. Einafer\u00f0 fo\u0301r hann i\u0301 ma\u0301li\u00f0, men var\u00f0 d\u00f8mdur rangst\u00e6ddur, og Christian H\u00f8gni skjeyt a\u0301 tv\u00f8rtr\u00e6i\u00f0 heilt i\u0301 endanum."}, {"text_idx": "#000009", "text": "Sigast ma\u0301, at ta\u00f0 kendist veruliga, sum at sp\u00e6li\u00f0 var til ein sigur i\u0301 dag. Men hetta bleiv ikki. Endaliga u\u0301rsliti\u00f0 var\u00f0 1-1."}, {"text_idx": "#000010", "text": "T\u00e6tta kappingin i\u0301 oddinum a\u0301 Vodafonedeildini, har \u00f8ll taka stig fra\u0301 \u00f8llum, ger, at vit framvegis eru a\u0301 odda, eitt stig frammanfyri HB."}, {"text_idx": "#000011", "text": "Fimm umf\u00f8r resta av kappingini. Nu\u0301 ho\u0301sdagin kl. 17.30 m\u00f8ta vit Vi\u0301kingi vi\u00f0 L\u00f8kin."}, {"text_idx": "#000013", "text": "Eftir dystirnar mo\u0301ti B68 og si\u0301\u00f0an B36 hava tit havt h\u00f8vi\u00f0 at velja dagsins mann i\u0301 teimum ba\u0301\u00f0um dystunum. Fyrru atkv\u00f8\u00f0ugrei\u00f0sluna gj\u00f8rdust sto\u0301ru profilarnir ba\u0301\u00f0ir, tvi\u0301ma\u0301lsskju\u0301ttin Jann Ingi Petersen og brotsparksbjargarin, Andra\u0301s Ga\u0301ngo\u0301, pu\u0301ra javnir vi\u00f0 36% (94 atkv.) i\u0301 part. Ta\u00f0 gekk o\u0301gvuliga javnt a\u0301 millum Andra\u0301s og Jann Inga i\u0301 atkv\u00f8\u00f0ugrei\u00f0sluni. Og hetta..."}, {"text_idx": "#000016", "text": "Undan dystinum ho\u0301sdagin hava vit spurt ein fjeppara hja\u0301 mo\u0301tst\u00f8\u00f0uli\u00f0inum nakrar spurningar. Hesu fer\u00f0 er fjepparin Eric Stefansson, forma\u00f0ur i\u0301 fjepparafelagnum hja\u0301 Gefle IF, i\u00f0 er nevnt Sky Blues. 1. Namn och a\u030alder? Eric Stefansson, 24 a\u030ar och ordfo\u0308rande i Gefle IF Supporterklubb Sky Blues. 2. Har du varit aktiv fotbollsspelare och vilken position spelade..."}, {"text_idx": "#000018", "text": "Einar dagsins ma\u00f0ur mo\u0301ti B71"}, {"text_idx": "#000019", "text": "Si\u0301\u00f0ani 2-0 dystin mo\u0301ti B71 vi\u00f0 L\u00f8kin seinasta leygardag hava heili 204 ny\u0301tt h\u00f8vi at velja dagsins mann i\u0301 dystinum. Ta\u00f0 eru serliga verjuleikararnir Einar og Petur Pauli, sum hava ligi\u00f0 i\u0301 oddinum alla vikuna. Ta\u0301 avtorna\u00f0i valdu tit f\u00f8\u00f0ingardagsbarni\u00f0 Einar T. Hansen til dagsins mann vi\u00f0 50 atkv\u00f8\u00f0um (25 %) i\u0301 mun til t\u00e6r..."}, {"text_idx": "#000022", "text": "NSI\u0301 og Jonleif H\u00f8jgaard skriva\u00f0u i\u0301 gja\u0301r undir ein 2-a\u0301ra sa\u0301ttma\u0301la. Jonleif er 26 a\u0301ra gamal og by\u0301r a\u0301 Toftum. B68 hevur fer\u00f0ast i\u0301millum bestu og n\u00e6stbestu deildina seinnu a\u0301rini, og Jonleif hevur sp\u00e6lt 187 landskappingardystir vi\u00f0 besta li\u00f0num hja\u0301 toftamonnum. Hann hevur skoti\u00f0 60 ma\u0301l i\u0301 ba\u0301\u00f0um teimum ovastu deildunum. \u2013 Eg eri spentur..."}, {"text_idx": "#000028", "text": "Si\u0301\u00f0ani dystin mo\u0301ti AB ty\u0301skv\u00f8ldi\u00f0 hava tit havt h\u00f8vi at velja dagsins mann mo\u0301ti AB. Nu\u0301 atkv\u00f8\u00f0ugrei\u00f0slan er stongd, liggur Christian H\u00f8gni Jacobsen a\u0301 odda vi\u00f0 27% av atkv\u00f8\u00f0unum. Hann fekk i\u0301alt 46 av teimum 172 givnu atkv\u00f8\u00f0unum. Nummar tvey og try\u0301 eru Kl\u00e6mint og Jann Ingi vi\u00f0 a\u0301vikavist 26% og 10%. Kl\u00e6mint er fyri..."}]